

2




[image: ]

LIETUVOS RESPUBLIKOS TEISINGUMO MINISTRAS


ĮSAKYMAS
DĖL TEISINGUMO MINISTRO 2006 M. RUGSĖJO 26 D. ĮSAKYMO NR. 1R-295 „DĖL ANTSTOLIŲ DRAUSMĖS BYLŲ IŠKĖLIMO IR NAGRINĖJIMO TAISYKLIŲ IR ANTSTOLIŲ GARBĖS TEISMO VEIKLOS NUOSTATŲ PATVIRTINIMO“ PAKEITIMO

2025 m. vasario 20 d. Nr. 1R-48
Vilnius

1.	Pakeičiu Antstolių garbės teismo veiklos nuostatus, patvirtintus Lietuvos Respublikos teisingumo ministro 2006 m. rugsėjo 26 d. įsakymu Nr. 1R-295 „Dėl Antstolių drausmės bylų iškėlimo ir nagrinėjimo taisyklių ir Antstolių garbės teismo veiklos nuostatų patvirtinimo“:
1.1.	Pakeičiu 2 punktą ir jį išdėstau taip:
„2. Šie nuostatai mutatis mutandis taikomi nagrinėjant antstolių atstovams ir antstolių padėjėjams iškeltas drausmės bylas.“
1.2.	Pakeičiu 7 punktą ir jį išdėstau taip:
„7. Antstolių garbės teismo nariai iki pirmo Antstolių garbės teismo posėdžio pasirašo pasižadėjimą užtikrinti Antstolių garbės teismo informacijos konfidencialumą (priedas).“
1.3.	Pakeičiu 9.4 papunktį ir jį išdėstau taip:
„9.4. atšaukus, atsistatydinus ar pašalinus iš Antstolių garbės teismo nario pareigų.“
1.4.	Pakeičiu 15 punktą ir jį išdėstau taip:
„15. Antstolių garbės teismo posėdis laikomas teisėtu, kai jame dalyvauja ne mažiau kaip pusė šio teismo narių.“
[bookmark: _GoBack]2.	Nustatau, kad šis įsakymas įsigalioja 2025 m. kovo 1 d.



Teisingumo ministras					Rimantas Mockus

